b'\n_START_ARTICLE_\nJo\xc5\xbee Kolari\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKolari\xc4\x8d je bil med drugo svetovno vojnoje bil sprva zaprt, nato pa borec 14. divizije. Po vojni je 1949 diplomiral na beograjski tehni\xc5\xa1ki fakulteti in 1973 v Zagrebu doktoriral._NEWLINE_Leta 1949 se je zaposlil v tovarni Jugovinil v Splitu. Od leta 1950 do 1953 je v Beogradu vodil kemijski laboratorij v zvezni upravi za napredek proizvodnje, od 1953 do 1959 je bil raziskovalec v mariborskem Tekstilnem in\xc5\xa1titutu, od 1959 do 1962 profesor in direktor mariborske Visoke tehni\xc5\xa1ke \xc5\xa1ole, od 1962 do upokojitve leta 1980 pa direktor Tekstilnega in\xc5\xa1tituta v Mariboru.\n_START_SECTION_\nDelo\n_START_PARAGRAPH_\nKolari\xc4\x8devo stokovno-raziskovalno delo je zajemalo zlasti plemenitenje tekstilnih vlaken in pralno obstojnost oplemenitenih bomba\xc5\xbenih izdelkov ter vklu\xc4\x8devanje sodobnih tehni\xc4\x8dnih naprav v tekstilno industrijo. Izdelal je mnogo ekspertiz za kemijske laboratorije in investicijskih elaboratov za izdelavo kemi\xc4\x8dnih vlaken ter v strokovnih \xc4\x8dasopisih objavil vrsto \xc4\x8dlankov.'